Iktatószám: TKI - / /20…

**Vállalkozási szerződés**

**(nyomdai szolgáltatásra)**

…….….. azonosítószámú kutatócsoport forrása terhére

1. **Szerződő felek**
   1. **Megrendelő: Támogatott Kutatócsoportok Irodája** (1052 Budapest, Piarista u. 4.; adószám: 15329080-2-41; Törzskönyvi nyilvántartási szám: 329080; képviselő: TKI igazgató), mint megrendelő a (továbbiakban: „Megrendelő”), másrészről
   2. **Vállalkozó**: …………………………………………………………………

Székhelye: …………………………………………………………………

Cégjegyzékszám: …………………………………………………………………

Adószám: …………………………………………………………………

Bankszámlaszám: …………………………………………………………………

Képviseli: …………………………………………………………………

mint vállalkozó, (a továbbiakban: „Vállalkozó”)

(a továbbiakban Megrendelő és Vállalkozó együtt: „Felek”),

között az alulírott napon és helyen az alábbi feltételekkel jött létre (a továbbiakban: „Szerződés”):

1. **Szerződés tárgya, tartalma, teljesítésének határideje**

Megrendelő megrendeli, a Vállalkozó pedig vállalja az alább megnevezett mű/kézirat nyomdai munkálatainak és kötésének az elvégzését a következő részletezés szerint:

* a mű címe:
* a kézirat terjedelme: „n”
* nyomdai példányszám:
* terjedelem:
* Méret:
* Papír: belív:
* melléklet:
* táblaborító/fedél:
* Kötés:
* Kapott anyag (pausz, film, papír, elektronikus stb.):

A Megrendelő vállalja, hogy a jelen szerződés aláírásával egyidejűleg a nyomdai feladatok elvégzéséhez szükséges, a fentiekben felsorolt nyomtatási anyagot átadja, amelynek átvételét a Vállalkozó a jelen szerződés aláírásával igazolja.

1. **Szerződés hatálya**

A Szerződés mindkét Fél által történt aláírása napján lép hatályba és hatálya a Munkálatok szerződésszerű teljesítéséig és a Vállalkozói Díjnak a Vállalkozó számlájára történő utalásáig, vagy a Szerződésben rögzített más módon történő megszüntetése napjáig tart.

1. **A Felek jogai és kötelezettségei**
   1. A Megrendelő a megfelelő minőségben legyártott, a jelen szerződésben meghatározott példányszámú kötetet a Megrendelő által kijelölt helyen átveszi, tehát a kötetek leszállítása a Megrendelő részére is a Vállalkozó kötelezettségét képezi.
   2. Vállalkozó köteles a Munkálatokat az Árajánlattal, a jelen Szerződéssel és Megrendelő utasításaival összhangban végezni.
   3. Vállalkozó köteles a jelen Szerződés tárgyát képező vállalkozási tevékenységet legkésőbb …………………………. befejezni és azt Megrendelő részére átadni.
   4. A korrektúra forduló fogadására kijelölt személy: …………………………………………..
   5. A Megrendelő utasítása nem terjedhet ki a tevékenység megszervezésére, és nem teheti a teljesítést terhesebbé.
   6. Ha a Megrendelő célszerűtlen vagy szakszerűtlen utasítást ad, a Vállalkozó köteles őt erre írásban figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a Szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja, azzal, hogy ebben az esetben a Vállalkozó felelőssége az utasítás következtében bekövetkező bármilyen következményért kizárt, még abban az esetben is ha ezen következmény a Szerződés teljesítését vagy bármely oknál fogva történő megszűnését követően a jövőben következik be.
   7. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.
   8. A Vállalkozó kijelenti, hogy rendelkezik a Munkálatok elvégzéséhez szükséges szakértelemmel, képesítéssel és engedélyekkel valamint kijelenti, hogy teljes mértékben megfelel a hatályos munkaügyi, és társadalombiztosítási jogszabályoknak, valamint a munkahelyi biztonsági, egészségvédelmi és a munkahelyi kockázatok megelőzésére irányuló, illetőleg a környezetvédelmi jogszabályoknak. A Vállalkozó tudomásul veszi és elfogadja, hogy a Megrendelő semmilyen módon nem felelős olyan kárért, sérelemért, balesetért vagy bármilyen más olyan hátrányos eseményért, jogkövetkezményért, amely a jelen pont megsértéséből ered, továbbá Vállalkozó kijelenti, hogy amennyiben a jelen pont megsértéséből eredően Megrendelővel szemben bárki bármilyen jogcímen fellép, úgy a Megrendelő helyett helytáll és – amennyiben Megrendelőt bármilyen jogcímen bármilyen hátrányos jogkövetkezmény éri – haladéktalanul kártalanítja.
2. **Vállalkozói díj, teljesítésigazolás és a kifizetés**
   1. A felek megállapodnak abban, hogy az 1. pontban megjelölt munkák elvégzéséért, annak az alábbiak szerinti teljesítésigazolását követően a Megrendelő a mellékelt árajánlatnak megfelelően ………………. Ft + ……% ÁFA összegű vállalkozói díjat fizet – egy összegben – számla ellenében átutalással a Vállalkozónak a fent megjelölt folyószámlára, a teljesítés, illetve a számla kézhezvételétől számított 15 napon belül. A vállalkozási díj tartalmazza a Vállalkozási szerződés teljesítése során felmerülő valamennyi költséget.

A tevékenység TEÁOR besorolása: ……………………..

* 1. Felek megállapodnak, hogy a Vállalkozói Díj magában foglalja a következő gondozási feladatok, munkálatok elvégzésének díját:
  2. szerkesztés …………………. Ft
  3. műszaki szerkesztés …………….…… Ft
  4. tördelés: ………….……… Ft
  5. borítótervezés ………….……… Ft
  6. korrektúra …………………. Ft
  7. Felek megállapodnak, hogy a teljesítésigazolás alapja az elkészült köteteknek (továbbiakban: Munka) a Megrendelő részére történő átadása. A Munka átvétele a Szerződés teljesítését önmagában nem igazolja, ahhoz szükséges a Megrendelő képviselőjének átadott Munka áttanulmányozását követő teljesítés igazolása.
  8. A Vállalkozói Díj kifizetésének előfeltétele a Szerződés 2. pontja szerinti Munkálatok hiánytalan elvégzését igazoló teljesítésigazolás Megrendelő részéről történő kiállítása. Vállalkozó számláját a teljesítésigazolás birtokában és annak megfelelően jogosult kiállítani.
  9. Felek megállapodnak, hogy a teljesítésigazolásra [*Kutatócsoportvezető neve*],  illetve az általa írásban kijelölt személy jogosult.
  10. A teljesítést, valamint az annak alapjául szolgáló Munka átvételét követően, amennyiben Megrendelő azt állapítja meg, hogy a teljesítés megfelel a jelen szerződésben foglaltaknak, úgy legkésőbb 3 munkanapon belül a teljesítésigazolást köteles kiállítani és azt Vállalkozó részére eljuttatni.
  11. Megrendelőnek a teljesítés minőségére vonatkozó kifogása esetén a minőségi kifogás orvoslása, illetve ellentételezése érdekében Megrendelő a kifogás felmerülésétől számított 3 munkanapon belül egyeztetést kezdeményez Vállalkozóval. Felek megállapodnak abban, hogy amennyiben Vállalkozó az egyeztetés eredményeképpen meghatározott póthatáridőre sem teljesíti szerződésszerűen a Szerződésben meghatározott szerződéses kötelezettségét úgy Megrendelő a kifogás tényét a teljesítésigazoláson feltünteteti és csak a Vállalkozói Díj nem vitatott részét fizeti meg Vállalkozó részére, illetőleg amennyiben a hibás, hiányos vagy késedelmes teljesítésre tekintettel Vállalkozó további teljesítésére nem tart igényt úgy elállhat a szerződéstől.

1. **A Szerződés megszűnése, és módosítása**
   1. A Szerződést megszűnik, amennyiben azt bármelyik Fél a másik Félhez intézett írásbeli nyilatkozattal legalább 30 napos felmondási idővel azt felmondja.
   2. Felek a jelen Szerződést közös megegyezéssel írásban bármikor megszüntethetik.
   3. Felek megállapodnak, hogy bármelyik Fél jogosult írásban a jelen Szerződést azonnali hatállyal is felmondani, a másik Fél olyan magatartása, mulasztása, és/vagy olyan szerződésszegése esetén is, amelyet követően a sérelmet szenvedett Féltől a továbbiakban nem várható el a szerződéses jogviszony fenntartása.
   4. Felek megállapodnak abban, hogy a Szerződés kiegészítése, módosítása előzetes egyeztetést követően csak írásban érvényes.
2. **Kapcsolattartók**
   1. A feleknek a Szerződés szerint egymáshoz intézendő közléseiket az alábbi személyek részére, az alábbi elérhetőségekre  kötelesek eljuttatni:

* Megrendelő részéről:

kapcsolattartó neve:

e-mail címe:

telefonszáma:

* Vállalkozó részéről:

kapcsolattartó neve:

e-mail címe:

telefonszáma:

* 1. Szerződő felek haladéktalanul kötelesek egymás felé írásban jelezni, ha a kapcsolattartásra kijelöltek személye megváltozik. Az értesítés elmulasztásából eredő hátrányos jogkövetkezményekért a mulasztó Fél felelős.

1. **Egyéb rendelkezések**
   1. Vállalkozó kijelenti, hogy a Megrendelőre vonatkozó összeférhetetlenségi szabályokkal tisztában van, vagyis, hogy nem köthető szerződés olyan személlyel vagy gazdasági társasággal, amelynek tisztségviselője a Megrendelő alkalmazásában áll, vagy annak közeli hozzátartozója. Ennek tudatában kijelenti, hogy összeférhetetlenségi szabály nem áll fenn, tehát ilyen a jelen szerződés megkötését nem akadályozza.
   2. Vállalkozó jelen szerződés aláírásával nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül. Tudomásul veszi, hogy ezen nyilatkozat tartalmában beálló változás esetén haladéktalanul köteles a Megrendelőt tájékoztatni, tudomásul veszi továbbá, hogy az államháztartásról szóló törvény végrehajtásáról szóló 368/2011. (XII.31.) Kormányrendelet 50. § (1a) bekezdése alapján a valótlan tartalmú nyilatkozat alapján kötött visszterhes szerződést a Megrendelő felmondja, vagy ha szerződés teljesítésére még nem került sor, a szerződéstől eláll.
   3. Felek kijelentik, hogy minden olyan esetben, amikor a jelen Szerződés „Vállalkozót” említ, úgy az alatt a Vállalkozó valamennyi munkavállalóját, személyi állományát (továbbiakban: Személyi állomány) is érteni kell, és a Vállalkozó felelős a Személyi állománya valamennyi tevékenységéért és mulasztásáért.
   4. A Felek a jelen szerződés fennállása alatt egymással együttműködni kötelesek. A Felek kötelesek egymást haladéktalanul tájékoztatni minden olyan körülményről, mely a szerződés teljesítését érinti, különösen azokról, melyek a szerződés határidőben történő teljesítését akadályozhatják, vagy veszélyeztethetik. Azon Fél, amely a jelen pontban meghatározott kötelezettségének nem tesz eleget az értesítés elmulasztásából vagy késedelmes teljesítéséből eredő kárért, vagy egyéb hátrányos következményekért felelősséggel tartozik.
   5. Felek megállapodnak abban, hogy a szerződés megkötése és teljesítése során megismert adatok és információk üzleti titoknak minősülnek. Felek ezen adatokat, tényeket kizárólag a másik fél írásban adott engedélyével jogosultak nyilvánosságra vagy harmadik személyek tudomására hozni, illetőleg bármely más módon hasznosítani. Felek rögzítik, hogy a titoktartási kötelezettség a szerződés megszűnését követően is fennáll. A titoktartási kötelezettség nem terjed ki azon adatokra, amelyek megismerését vagy nyilvánosságra hozatalát jogszabály közérdekből elrendeli.
   6. Felek rögzítik, hogy a titoktartási kötelezettség nem szűnik meg az idő múlásával, az a jelen szerződés megszűnését követően is fennáll (elévülés kizárása). Felek kötelezettséget vállalnak arra, hogy a teljesítés során esetlegesen igénybe vett személyek titoktartásra vonatkozó nyilatkozatait beszerzik, azzal, hogy a titoktartási nyilatkozatoknak ki kell terjedniük az elévülés kizárására is.
   7. Felek kötelezik magukat arra, hogy a Szerződés teljesítésével összefüggésben felmerülő vitás kérdéseket peren kívül kísérlik meg rendezni. Amennyiben ez nem lehetséges, akkor a Megrendelő székhelye szerinti bíróság illetékességét kötik ki.
   8. Felek rögzítik, hogy a jelen Szerződés elválaszthatatlan részének tekintik a 1. sz. Adatkezeléshez hozzájáruló nyilatkozatot, a 2. sz. „Teljesítésigazolás minta”, valamint a 3. sz. „Árajánlat” elnevezésű dokumentumokat.
   9. A jelen szerződésben nem szabályozott kérdésekre a Polgári Törvénykönyvéről szóló 2013. évi V. törvény (Ptk.) vonatkozó szabályai az irányadóak.
   10. Felek kijelentik, hogy a Szerződést, annak elolvasását, értelmezését és megértését követően, mint akaratukkal mindenben megegyezőt jóváhagyólag írták alá.

Kelt:

……………………………………….

**Kezdeményező**

kutatócsoportvezető neve

kutatócsoport megnevezése

Dátum: Dátum:

|  |  |
| --- | --- |
| …………………………………………  **Megrendelő**  Támogatott Kutatócsoportok Irodája  igazgató  Dátum:  *……………………………………….*  gazdasági vezető  pénzügyi ellenjegyző | …………………………………………  **Vállalkozó**  cég neve  azt képviselő természetes személy neve és pozíciója |

1. sz. melléklet: Adatkezeléshez hozzájáruló nyilatkozatot
2. sz. melléklet: Teljesítésigazolás minta
3. Árajánlat
4. **sz. melléklet**

**Adatkezeléshez hozzájáruló nyilatkozat**

(A Támogatott Kutatócsoportok Irodájával szerződött partnerek hozzájáruló nyilatkozata a megbízási szerződésben foglalt adatok kezeléséhez)

1. **Adatkezelő megnevezése**

**Támogatott Kutatócsoportok Irodája**

Székhelye: **1052 Budapest, Piarista utca 4.**

Képviselője: **TKI igazgató**

**II. Az adatkezelés alapjául szolgáló jogszabályok, alapfogalmak.**

A Támogatott Kutatócsoportok Irodája adatkezelési tájékoztatója szerint (honlapon közzétéve).

**III. Adatkezelés célja, jogalapja, időtartama, köre**

Cél: szerződéses jogviszony létesítése,

Jogalap: szerződésben foglalt kötelezettség teljesítése, GDPR 6. cikk (1) bek. b) pont,

Időtartam: szerződés teljesítésének (ellenérték kiegyenlítése) lejártát követő 10 év.

A kezelt adatok köre, a megbízott jogi személy (cég) esetén: Cég neve, képviselője, székhelye, adószáma, nyilvántartási szám (egyéni vállalkozó esetén), bankszámlaszáma.

**IV. Az érintett adatkezeléssel kapcsolatos jogai**

A Megbízó adatkezelési tájékoztatója szerint (honlapon közzétéve).

Megbízott nyilatkozata:

- Hozzájárulok, hogy a Megbízó, mint adatkezelő a kezelt adatok körében megadott adataimat valamint a megbízási szerződés kötéséhez/teljesítéshez szükséges további adataimat az adatkezelési tájékoztatóban foglaltak értelmében kezelje.

- Nyilatkozom, hogy az adatkezelés részletes körülményeinek megismerését követően az adataim kezelésére szolgáló adatkezelési tájékoztatást megértettem, a benne foglaltakat tudomásul vettem.

- Nyilatkozom, hogy e dokumentumban foglaltakat tudomásul vettem, adataim kezeléséhez a hozzájárulásomat önkéntesen teszem.

Kelt:

…………………………

megbízott képviselőjének neve, beosztása

**2. sz. melléklet**

**Teljesítés igazolása**

A vállalkozó ……………………………………………… (név) a …………………. iktatószámú ……………………………. Ft összegű vállalkozási szerződésben foglalt ügy ellátását / feladat elvégzését **20..…. év ……………… hó ..….. napján** maradéktalanul teljesítette.

Kelt,

............................................…......

Teljesítést igazoló személy neve

kutatócsoport megnevezése